Vuoden 1943 alun alus oli Kaliforniassa valmistautuen Aleuttien taisteluihin. Alus lähti 7. huhtikuuta Cold Bayhin Alaskaan osallistuakseen taisteluihin osana TG51.1:tä. Alus tulitti Attua 11. toukokuuta alkaen. Kiskan edustalla "Idaho" ja "USS Mississippi" sekä niiden tukena olleet risteilijät ja hävittäjät kävivät 27. heinäkuuta suuren tykistötaistelun. Tulituksen aiheutti tutkavirhe, jonka seurauksena harhamaaliin ammuttiin yli 500 kappaletta 14 tuuman ja saman verran 8 tuuman kranaatteja. Varsinaisessa maihinnousussa Kiskalle "Idaho" kuului 2.–15. elokuuta TG16.17:ään.